pythainlp/thai_wikipedia_clean_20230101 huggingface dataset:
ในอีกการทดลองหนึ่งที่ใช้วิธีคล้าย ๆ กัน นักวิจัยสามารถปรับผู้รับการทดลองให้เห็นแสงก่อนที่จะเปิดสวิทช์ไฟ (เพราะเกิดการลวงประสาทสัมผัส)
การทดลองเหล่านี้บอกเป็นนัยว่า เหมือนกับที่มีการประเมินระยะเวลาของเข็มวินาทีที่เห็นทางตาเกิน
ก็สามารถที่จะประเมินระยะเวลาของสิ่งเร้าทางหูและทางสัมผัสเกินได้เช่นกัน
หลักฐานนี้ชี้ให้นักวิจัยเริ่มศึกษาถึงกลไกการรักษาเวลาหรือว่ากระบวนการรักษาเวลาทั่ว ๆ ไป
ที่ต้องใช้ในการรับรู้ระยะเวลาของสิ่งเร้าและเป็นสิ่งที่สามัญทั่วไปในระบบประสาทสัมผัสต่าง ๆ
สาธารณรัฐสังคมนิยมโซเวียตลิทัวเนีย
สาธารณรัฐสังคมนิยมโซเวียตลิทัวเนีย  เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียต สาธารณรัฐแห่งนี้ดำรงอยู่ระหว่าง ค.ศ. 1940–1990
สาธารณรัฐสังคมนิยมโซเวียตลิทัวเนียถูกจัดตั้งเป็นรัฐหุ่นเชิดของสหภาพโซเวียตเมื่อวันที่ 21 กรกฎาคม ค.ศ. 1940 (ระหว่างสงครามโลกครั้งที่ 2) ในอาณาบริเวณที่ก่อนหน้านั้นเคยเป็นสาธารณรัฐลิทัวเนียซึ่งเป็นรัฐเอกราช แต่ถูกกองทัพโซเวียตเข้ายึดครองตั้งแต่วันที่ 16 มิถุนายน ค.ศ. 1940 ตามถ้อยคำในสนธิสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียตซึ่งทั้งสองฝ่ายได้ลงนามไว้เมื่อวันที่ 23 สิงหาคม ค.ศ. 1939
การรุกรานสหภาพโซเวียตของเยอรมนีนาซีระหว่างปี ค.ศ. 1941–1944 ส่งผลให้สาธารณรัฐสังคมนิยมโซเวียตลิทัวเนียถูกยุบเลิกไปโดยพฤตินัย ต่อมาเมื่อทหารเยอรมันถอนกำลังออกไปในช่วงปี ค.ศ. 1944–1945 สหภาพโซเวียตก็กลับมามีอำนาจครอบงำลิทัวเนียอีกครั้งและเป็นอยู่เช่นนั้นนานถึงห้าสิบปี อย่างไรก็ตาม ชาติตะวันตกหลายชาติ (รวมทั้งสหรัฐอเมริกา) ยังคงรับรองว่าลิทัวเนียเป็นรัฐเอกราชและมีอธิปไตยโดยนิตินัยต่อไป โดยขึ้นกับกฎหมายระหว่างประเทศซึ่งมีตัวแทนเป็นคณะทูตและกงสุลต่าง ๆ ที่ลิทัวเนียได้แต่งตั้งไว้ก่อนปี ค.ศ. 1940
ในวันที่ 18 พฤษภาคม ค.ศ. 1989 สาธารณรัฐสังคมนิยมโซเวียตลิทัวเนียได้ประกาศอธิปไตยแห่งรัฐตลอดทั่วทั้งดินแดนของตนในช่วงที่มีการปรับโครงสร้างทางการเมืองและเศรษฐกิจภายในสหภาพโซเวียต ในวันที่ 11 มีนาคม ค.ศ. 1990 สาธารณรัฐลิทัวเนีย (เปลี่ยนชื่อมาจากสาธารณรัฐสังคมนิยมโซเวียตลิทัวเนีย) ได้รับการสถาปนาขึ้นอีกครั้งด้วยรัฐบัญญัติว่าด้วยการคืนสถานะรัฐลิทัวเนียและได้รับการรับรองจากหลายประเทศในช่วงเวลาไม่นานก่อนการล่มสลายของสหภาพโซเวียต และในวันที่ 6 กันยายน ค.ศ. 1991 สหภาพโซเวียตก็ประกาศรับรองเอกราชของลิทัวเนีย
สาธารณรัฐสังคมนิยมโซเวียตอาเซอร์ไบจาน
สาธารณรัฐสังคมนิยมโซเวียตอาเซอร์ไบจาน  เป็นหนึ่งใน 15 สาธารณรัฐองค์ประกอบ (constituent republic) ของสหภาพโซเวียต ก่อตั้งเมื่อวันที่ 28 เมษายน 1920 เมื่อโซเวียตรัสเซีย และผ่ายนิยมโซเวียตเข้ามามีอำนาจในภูมิภาคนี้ ในช่วงสองปีแรก สาธารณรัฐสังคมนิยมโซเวียตอาเซอร์ไบจานเป็นประเทศอิสระจนถึงการรวมตัวกันเป็นสหพันธ์สาธารณรัฐสังคมนิยมโซเวียตทรานส์คอเคซัส พร้อมกับ สาธารณรัฐสังคมนิยมโซเวียตอาร์มีเนีย และสาธารณรัฐสังคมนิยมโซเวียตจอร์เจีย
ในเดือนธันวาคม 1922 สหพันธ์สาธารณรัฐสังคมนิยมโซเวียตทรานส์คอเคซัส กลายเป็นส่วนหนึ่งของสหภาพโซเวียตที่จัดตั้งขึ้นใหม่ รัฐธรรมนูญของสาธารณรัฐสังคมนิยมโซเวียตอาเซอร์ไบจาน ได้รับการอนุมัติโดยการประชุม 9th Extraordinary All-Azerbaijani Congress of Soviets ในวันที่ 14 มีนาคม 1937 ในวันที่ 5 กุมภาพันธ์ 1991 สาธารณรัฐสังคมนิยมโซเวียตอาเซอร์ไบจาน ได้เปลี่ยนชื่อเป็น สาธารณรัฐอาเซอร์ไบจาน ตามคำตัดสิน № 16-XII ของสภาโซเวียตแห่งอาเซอร์ไบจาน ซึ่งอนุมัติตามกฤษฎีกาของประธานาธิบดีสาธารณรัฐสังคมนิยมโซเวียตอาเซอร์ไบจาน ลงวันที่ 29 พฤศจิกายน 1990 แม้อาเซอร์ไบจานจะยังคงเป็นส่วนหนึ่งของสหภาพโซเวียตก็ตาม ก่อนที่จะประกาศเป็นเอกราชในเดือนตุลาคม 1991 รัฐธรรมนูญของสาธารณรัฐสังคมนิยมโซเวียตอาเซอร์ไบจานสิ้นสุดลงในปี 1995 เมื่อมีการประกาศใช้รัฐธรรมนูญฉบับใหม่ของอาเซอร์ไบจาน
เหตุผลวิบัติไม่เป็นทางการ
สกุลปลาก้างพระร่วง
สกุลปลาชะโอน
สกุลปลายี่สก
เสรีเซ็นเตอร์
เสรีเซนเตอร์
คุณพุ่ม
คุณพุ่ม หรือที่รู้จักกันในนาม บุษบาท่าเรือจ้าง เป็นกวีหญิงในสมัยกรุงรัตนโกสินทร์ ที่มีความสำคัญในสมัยรัชกาลที่ 3 มีผลงานการประพันธ์คือ เพลงยาวสามชาย เพลงยาวบวงสรวงฉลองสระบางโขมด เพลงยาวเฉลิมพระเกียรติ และนิราศวังบางยี่ขัน
คุณพุ่ม เป็นธิดาพระยาราชมนตรี (ภู่ ภมรมนตรี) ซึ่งเป็นข้าหลวงเดิมของรัชกาลที่ 3 เมื่อเจริญวัยคุณพุ่มถวายตัวเป็นข้าราชการฝ่ายใน ตำแหน่งพนักงานพระแสงจนเป็นที่โปรดปราน แต่อยู่ไม่นานก็กราบถวายบังคมลาออก โดยอาศัยอยู่ที่แพหน้าบ้านท่านบิดา เหนือวังท่าพระ ใกล้ท่าเรือจ้าง เมื่อสิ้นบุญของบิดา คุณพุ่มมีฐานะยากจนลงต้องเขียนกลอนขาย นับเป็นกวีหญิงคนแรกที่หาเลี้ยงชีพด้วยการเขียนกลอนขาย
ในสมัยรัชกาลที่ 4 คุณพุ่มได้อาศัยพึ่งบุญบารมีพระเจ้าบรมวงศ์เธอ กรมหมื่นมเหศวรศิววิลาส และพระเจ้าบรมวงศ์เธอ กรมหมื่นวิษณุนาถนิภาธร เมื่อพระองค์ท่านทั้งสองสิ้นพระชนม์ คุณพุ่มได้ไปอาศัยอยู่กับพระเจ้าบรมวงศ์เธอ พระองค์เจ้านารีรัตนา ทั้ง 3 พระองค์ทรงป็นพระราชบุตรในพระบาทสมเด็จพระจอมเกล้าเจ้าอยู่หัว
ในสมัยรัชกาลที่ 5 คุณพุ่มได้เข้ารับราชการใน สมเด็จพระเจ้าบรมวงศ์เธอ กรมพระยาสุดารัตนราชประยูร พระราชธิดาในรัชกาลที่ 3 ซึ่งเป็นผู้ทำนุบำรุงพระบาทสมเด็จพระจุลจอมเกล้าเจ้าอยู่หัวมาตั้งแต่ยังทรงพระเยาว์ และทรงชุบเลี้ยงคุณพุ่มจนตลอดชีวิต โดยคุณพุ่มทำหน้าที่ผู้บอกสักวา
คุณพุ่มเป็นกวีหญิงโสดฝีปากกล้า สำนวนกลอนเด่น มีความสามารถทางบอกสักวาและเพลงยาว มีคารมคมคายมาก ได้สมญาว่า บุษบาท่าเรือจ้าง เนื่องจากมักแต่งบทบอกสักวาเป็นตัวบุษบา มีเจ้านายและขุนนางไปติดพันเล่นสักวาอยู่เนืองๆ เช่น สมเด็จเจ้าฟ้ากรมขุนอิศเรศรังสรรค์ (ต่อมาคือ พระบาทสมเด็จพระปิ่นเกล้าเจ้าอยู่หัว) หลวงนายสิทธิ์ (ช่วง บุนนาค ต่อมาคือ สมเด็จเจ้าพระยาบรมมหาศรีสุริยวงศ์) เป็นต้น
ผลงานประพันธ์ของคุณพุ่ม ได้แก่
สโมสรตะกร้อนครราชสีมา
สโมสรตะกร้อนครราชสีมา เป็นสโมสรตะกร้อในประเทศไทย ปัจจุบันเล่นอยู่ในตะกร้อ ไทยแลนด์ ลีก ใช้สนามแข่งขันคือ สนามโรงยิมค่ายสุรนารี จังหวัดนครราชสีมา
รายชื่อผู้เล่นชุด ประจำปี 2555
เกาะจินโด
กุสต์ตาโว ลีมา
เพนกวินอะเดลี่
อาหารติมอร์ตะวันออก
รูปขบวนแฟลแลงคซ์
ฮอพไลท์
เกรนาด (เพลง)
น็อตติน' ออนยู
จัสเดอะเวย์ยูอาร์ (เพลงบรูโน มาร์ส)
กุ้งมังกรญี่ปุ่น
กุ้งมังกรญี่ปุ่น (; ; "อิเสะ-อิบิ") เป็นครัสเตเชียนชนิดหนึ่ง จำพวกกุ้งมังกร (Palinuridae) มีชื่อวิทยาศาสตร์ว่า "Panulirus japonicus"
เป็นกุ้งมังกรที่มีเปลือกและส่วนหัวเป็นสีส้มเข้มหรือสีแดง ขนาดเมื่อโตเต็มที่ยาวได้มากกว่า 30 เซนติเมตร หรือหนึ่งฟุต อาศัยอยู่ตามโขดหินในทะเลรอบ ๆ ญี่ปุ่น, จีน, เกาหลี และไต้หวัน เป็นกุ้งที่ออกหากินในเวลากลางคืน
ที่ญี่ปุ่น สถานที่ ๆ ขึ้นชื่อว่าเป็นแหล่งที่มีกุ้งมังกรญี่ปุ่นชุกชุมและขึ้นชื่อมากที่สุด คือ อ่าววะกุ ในเขตเมืองชิมะ จังหวัดมิเอะ ทางตอนใต้ของประเทศ โดยชาวประมงจะวางลอบดักกุ้งในเวลากลางคืน ซึ่งเป็นช่วงที่กุ้งออกหากิน และกลับมาดึงอวนในเวลาเช้าตรู่ ในการวางอวนแต่ละครั้งจะวางประมาณ 10 จุด ในแต่ละจุดจะมีกุ้งมังกรญี่ปุ่นติดมาประมาณ 100 ตัว
กุ้งมังกรญี่ปุ่น จัดเป็นอาหารทะเลที่รสชาติอร่อย เนื้อขาวมีรสหวาน และมีราคาซื้อขายที่แพงมาก สามารถนำไปปรุงเป็นอาหารต่าง ๆ ได้มากมาย โดยการรับประทานในแบบญี่ปุ่นดั้งเดิม คือ การรับประทานสด ๆ แบบซาชิมิ โดยตัดส่วนหัวของกุ้งแยกออกจากลำตัว เมื่อรับประทานเนื้อสด ๆ ต้องรับประทานร่วมกับมันกุ้งที่แคะออกจากส่วนหัวด้วยเพื่อเพิ่มรสชาติ และการใช้ไม้แหลมเสียบทะลุตัวกุ้งจากส่วนท้าย แล้วนำไปย่างสด ๆ โรยเกลือทั้งที่กุ้งยังเป็น ๆ อยู่ เพื่อรับประทานเป็นกุ้งมังกรญี่ปุ่นโรยเกลือ
Panulirus japonicus
Japanese spiny lobster
แพ็ก ดง-ซู
แพ็ก ดง-ซู (백동수,1743 - 1816) ของตระกูลแพ็กแห่ง ซูวอน เป็นนักดาบและนัก ศิลปะการต่อสู้ ที่กลายเป็น วีรบุรุษพื้นบ้าน เมื่อกลุ่มของเขาปกป้อง พระเจ้าช็องโจ จาก การลอบปลงพระชนม์ ชีวิตของเขาเป็นพื้นฐานของหนังสือการ์ตูนเกาหลี Warrior Baek Dong-soo ที่เขียนโดย Lee Jae-hoon ซึ่งกลายเป็นละครโทรทัศน์ แพ็กเป็นหนึ่งในสามผู้เขียน มูเยโดโบทงจิ ซึ่งเป็นงานศิลปะการต่อสู้ที่สำคัญซึ่งได้รับมอบหมายจากพระเจ้าช็องโจ
จีเอ็มเอ็ม 25
จีเอ็มเอ็ม 25  เป็นช่องโทรทัศน์ภาคพื้นดินระบบดิจิทัลความละเอียดมาตรฐาน บริหารงานโดย บริษัท จีเอ็มเอ็ม แชนแนล จำกัด ซึ่งจีเอ็มเอ็ม แกรมมี่ เป็นเจ้าของและถือหุ้นในทางอ้อมผ่านบริษัท จีเอ็มเอ็ม โฮลดิ้ง จำกัด โดยมีกิตติศักดิ์ ช่วงอรุณ รองประธานกรรมการบริหารกลุ่มของจีเอ็มเอ็ม แกรมมี่ เป็นผู้อำนวยการฝ่ายบริหารของสถานี และมีเดอะ วัน เอ็นเตอร์ไพรส์ เป็นตัวแทนการตลาด โดยจัดหาลูกค้าเพื่อดำเนินรายการและจำหน่ายเวลาโฆษณาให้กับช่อง ผ่านทางบริษัทย่อยคือบริษัท จีเอ็มเอ็ม แชนแนล โฮลดิ้ง จำกัด ทำให้จีเอ็มเอ็ม 25 เป็นสถานีโทรทัศน์รองของช่องวัน 31
จีเอ็มเอ็ม 25 มีเนื้อหาที่นำเสนอรายการวาไรตี้ ดนตรี กีฬา ข่าวสาร สาระบันเทิง รวมถึงรายการสำหรับเด็กและครอบครัว โดย โดยมี ฉอด - สายทิพย์ มนตรีกุล ณ อยุธยา เป็นผู้อำนวยการฝ่ายบริหารของช่องคนแรก ซึ่งก่อนหน้าจะเริ่มออกอากาศ มีการโฆษณาด้วยชื่อ จี-ทเวนตีไฟว์ (G-25) แต่มิได้นำมาใช้จริง ต่อมาได้เปิดตัวในชื่อ ช่องบิ๊ก (BiG) เป็นครั้งแรก เมื่อวันที่ 1 พฤษภาคม พ.ศ. 2557 ร่วมกับช่องวัน แต่เริ่มทดลองออกอากาศตั้งแต่วันที่ 25 พฤษภาคม เวลา 11:00 น. พร้อมกับอมรินทร์ทีวี นับเป็น 1 ใน 2 ช่องสุดท้ายที่เริ่มการออกอากาศในระบบดิจิทัล จากนั้นเมื่อวันที่ 18 กรกฎาคม ได้มีการเปลี่ยนชื่อครั้งแรกเป็น จีเอ็มเอ็ม แชนแนล ภายใต้อัตลักษณ์ชั่วคราว และได้มีการเปิดตัวสถานีและอัตลักษณ์อย่างเป็นทางการ เมื่อวันที่ 1 กันยายน ปีเดียวกัน ก่อนมีการปรับอัตลักษณ์อีกครั้งเมื่อวันที่ 1 มกราคม พ.ศ. 2558 โดยแสดงหมายเลขช่อง 25 กำกับไว้ทางขวามือ ก่อนที่ตั้งแต่ปี พ.ศ. 2559 จะตัดคำว่า "แชนแนล" เหลือเพียง จีเอ็มเอ็ม 25 จนถึงปัจจุบัน
การลงนามจองซื้อหุ้นสามัญโดยกลุ่มทีซีซี.
เมื่อวันที่ 25 สิงหาคม พ.ศ. 2560 จีเอ็มเอ็ม แกรมมี่ ได้ส่งหนังสือแจ้งตลาดหลักทรัพย์แห่งประเทศไทยว่า บริษัท อเดลฟอส จำกัด ในเครือบริษัทกลุ่มทีซีซี โดยปณต และฐาปน สิริวัฒนภักดี ได้ร่วมลงนามในสัญญาจองซื้อหุ้นสามัญเพิ่มทุนในบริษัท จีเอ็มเอ็ม แชนแนล เทรดดิ้ง จำกัด ผู้ถือหุ้นใหญ่ของ ในสัดส่วน 50% ของจำนวนหุ้นทั้งหมด ทำให้จีเอ็มเอ็ม แชนแนล เทรดดิ้ง เปลี่ยนสถานะจากบริษัทย่อยเป็นบริษัทร่วมค้า พร้อมทั้งปรับโครงสร้างของจีเอ็มเอ็ม แชนแนล เทรดดิ้ง ใหม่ ดังนี้
เท่ากับว่า จีเอ็มเอ็ม แชนแนล เทรดดิ้ง จะมีบริษัทย่อยดังนี้
ทั้งนี้ การจองซื้อหุ้นสามัญดังกล่าว มีผลทำให้สัดส่วนการถือหุ้นของจีเอ็มเอ็ม แกรมมี่ ลดลงจากเดิม 100% ของทุนจดทะเบียน เป็น 50% ของทุนจดทะเบียน และสัญญาดังกล่าวกลุ่มทีซีซีจะยังไม่สามารถเข้ามาปรับโครงสร้างภายในจีเอ็มเอ็ม 25 ได้ภายในเวลา 5 ปี นับจากวันที่ทำสัญญา แต่ในระยะยาวกลุ่มทีซีซีต้องการเปลี่ยนฐานผู้ชมจากเดิมที่เน้นกลุ่มคนรุ่นใหม่และกลุ่มวัยรุ่น มาเป็นกลุ่มคนทั่วไปเพื่อขยายฐานผู้ชมให้กว้างขึ้นจากเดิม
โดยจีเอ็มเอ็ม แชนแนล เทรดดิ้ง ได้เสร็จสิ้นขั้นตอนการเพิ่มทุนเป็นที่เรียบร้อยในวันที่ 7 ธันวาคม พ.ศ. 2560 โดยอเลฟอสได้จัดตั้ง บริษัท สิริดำรงธรรม จำกัด และ บริษัท ภักดีวัฒนา จำกัด ขึ้นมาถือหุ้นแทน ทั้งนี้ฐาปณถือหุ้นสิริดำรงธรรมทั้งหมด และปณตถือหุ้นภักดีวัฒนาทั้งหมดเช่นกัน
อย่างไรก็ดี เมื่อวันที่ 23 สิงหาคม พ.ศ. 2563 ก็มีข่าวลือว่า ไพบูลย์ ดำรงชัยธรรม ประธานของจีเอ็มเอ็ม แกรมมี่ กำลังเจรจาขอซื้อหุ้นคืนทั้งหมด ภายหลังจากที่แผนการบริหารของทั้งสองกลุ่มเกิดความขัดแย้งกัน
ข่าวลือเรื่องการปลดตัวฉอด.
เมื่อวันที่ 24 มีนาคม พ.ศ. 2561 ต๊ะ - นารากร ติยายน ได้โพสต์ข้อความลงบนเฟซบุ๊กส่วนตัวว่า "ได้ยินมาว่า ฟ้าผ่าที่ GMM25" และอีกสองชั่วโมงต่อมาก็ได้โพสต์ข้อความต่อเนื่องว่า "ได้ยินมาว่า ไม่ใช่แค่ GMM25 A-Time ก็โดนด้วย" จึงทำให้เกิดความสงสัยในสังคมออนไลน์ว่ามีการปรับเปลี่ยนโครงสร้างผู้บริหารที่เกี่ยวข้องกับฉอดหรือไม่ เพราะปกตินักข่าวจะใช้คำว่า "ฟ้าผ่า" ก็ต่อเมื่อมีการปรับเปลี่ยนโครงสร้างผู้บริหารแบบฉับพลัน หรือตำแหน่งระดับสูง ซึ่งต่อมาฉอดได้โพสต์ข้อความอธิบายลงในอินสตราแกรมส่วนตัวว่าข่าวดังกล่าวเป็นความจริงเพียงครึ่งเดียว เพราะตัวเองไม่ได้ออกจากการเป็นบอร์ดบริหารของจีเอ็มเอ็ม แกรมมี่, จีเอ็มเอ็ม มีเดีย และจีเอ็มเอ็ม 25 แต่ขยับขึ้นไปดำรงตำแหน่งรองประธานกรรมการของจีเอ็มเอ็ม แชนแนล เทรดดิ้ง ซึ่งดูแลภาพรวมของกลุ่มธุรกิจจีเอ็มเอ็ม 25 แทน
การปรับโครงสร้างบริษัทและกลุ่มเป้าหมาย.
เมื่อวันที่ 22 พฤษภาคม พ.ศ. 2561 หลังจากที่มีข่าวลือเรื่องการปลดตัวฉอดในไม่กี่เดือนก่อนหน้า ซึ่งแท้จริงแล้วเป็นเพียงการย้ายไปควบคุมในตำแหน่งที่สูงกว่าในจีเอ็มเอ็ม แชนแนล เทรดดิ้ง ซึ่งเป็นบริษัทแม่ที่ดูแลจีเอ็มเอ็ม 25 และบริษัทอื่น ๆ ในเครือแกรมมี่ อีกทั้งฉอดยังได้ก่อตั้งบริษัทใหม่ของตนเองขึ้นคือ "บริษัท เช้นจ์ 2561 จำกัด" เป็นบริษัทย่อยของจีเอ็มเอ็ม แชนแนล เทรดดิ้ง เพื่อผลิตละครแนวดราม่า มาตั้งแต่วันที่ 20 เมษายน ซึ่งทั้ง 2 บริษัทมีเป้าหมายเดียวกันคือเพื่อผลิตเนื้อหาสำหรับทุกช่องทีวีดิจิทัล และทุกช่องทางที่ผู้ชมสะดวกต่อการรับชมเนื้อหา และเพื่อให้สามารถบริหารงานได้อย่างคล่องตัว เล็ก - บุษบา ดาวเรือง ประธานเจ้าหน้าที่บริหารของจีเอ็มเอ็ม แกรมมี่ จึงเข้ามารักษาการผู้อำนวยการฝ่ายบริหารช่องจีเอ็มเอ็ม 25 แทน
วันรุ่งขึ้น บุษบา ดาวเรือง ให้สัมภาษณ์เกี่ยวกับนโยบาย กลุ่มผู้ชม เป้าหมาย และประเภทของเนื้อหาของช่องจีเอ็มเอ็ม 25 ในอนาคต ที่จะมีการเปลี่ยนแปลงเป็น "กลุ่ม Premium Mass" โดยหวังเจาะกลุ่มตลาดคนดูทั่วประเทศแต่มุ่งเน้นกลุ่มที่มีกำลังซื้อสูง แทนที่กลุ่มวัยรุ่นและวัยทำงานที่เป็นฐานผู้ชมเดิม เนื่องจากต้องการสร้างทั้งเรตติ้งและรายได้ให้กับช่องมากขึ้น โดยเนื้อหาของจีเอ็มเอ็ม 25 ในยุคนี้ยังคงมาจากทั้งละครและรายการวาไรตี้ที่ผลิตโดยตัวช่องเอง, จีเอ็มเอ็มทีวี ที่ผลิตรายการและละครซีรีส์วัยรุ่นให้กับช่องมาโดยตลอด และบริษัทอื่น ๆ ในเครือจีเอ็มเอ็ม แกรมมี่ หรือพันธมิตรทางธุรกิจ
ในวันที่ 31 กรกฎาคม จีเอ็มเอ็ม 25 ได้ประกาศชื่อผู้บริหารใหม่อย่างไม่เป็นทางการในรายการภาคเช้าของช่องว่า ถา - สถาพร พานิชรักษาพงศ์ กรรมการผู้จัดการใหญ่ของจีเอ็มเอ็มทีวี จะขึ้นมาเป็นผู้อำนวยการฝ่ายบริหารของช่องแทนเล็กที่รักษาการ และชนิดา วงศ์ธนาภักดี ผู้จัดการฝ่ายขายของจีเอ็มเอ็มทีวี ก็ขึ้นมาเป็นผู้จัดการฝ่ายขายของจีเอ็มเอ็ม 25 เช่นกัน ทั้งนี้ถายังคงดำรงตำแหน่งกรรมการผู้จัดการใหญ่ของจีเอ็มเอ็มทีวีตามปกติ
ในวันที่ 13 กันยายน จีเอ็มเอ็ม แชนแนล เทรดดิ้ง ได้ก่อตั้งบริษัทย่อยอีกแห่งหนึ่งคือ "บริษัท จีเอ็มเอ็ม สตูดิโอส์ อินเตอร์เนชั่นแนล จำกัด" เพื่อผลิตรายการออกอากาศทางโทรทัศน์และออนไลน์ และจำหน่ายลิขสิทธิ์ไปสู่ผู้ให้บริการสื่อผ่านอินเทอร์เน็ตในต่างประเทศ ก่อนที่จีเอ็มเอ็ม แชนแนล เทรดดิ้ง จะเปลี่ยนชื่อเป็น "บริษัท จีเอ็มเอ็ม แชนแนล โฮลดิ้ง จำกัด" ในวันรุ่งขึ้น
การเป็นตัวแทนการตลาดของเดอะ วัน เอ็นเตอร์ไพรส์.
เมื่อวันที่ 21 พฤศจิกายน พ.ศ. 2563 ผู้จัดการออนไลน์เผยแพร่บทวิเคราะห์ว่า จีเอ็มเอ็ม แกรมมี่ มีมติด่วนให้ บอย - ถกลเกียรติ วีรวรรณ ขึ้นมาเป็นผู้อำนวยการฝ่ายบริหารของจีเอ็มเอ็ม 25 แทนถาที่ตัดสินใจกลับไปบริหารจีเอ็มเอ็มทีวีอย่างเต็มตัว และให้ เดอะ วัน เอ็นเตอร์ไพรส์ มีอำนาจในการบริหารช่องร่วมกัน เพื่อเป็นการสร้างชื่อให้จีเอ็มเอ็ม 25 มีเรตติ้งกลับขึ้นมาติด 10 อันดับแรกของทีวีดิจิทัล เนื่องจากจีเอ็มเอ็ม แกรมมี่ ไว้ใจที่บอยสามารถทำให้ช่องวัน 31 ขึ้นมาติด 5 อันดับแรกได้ภายในระยะเวลาไม่กี่ปี ถัดจากนั้นไม่กี่วัน คือวันที่ 25 พฤศจิกายน จีเอ็มเอ็ม 25 มีแถลงการณ์ภายในระบุว่าจีเอ็มเอ็ม แกรมมี่ ได้ปรับเปลี่ยนนโยบายของ บริษัท จีเอ็มเอ็ม แชนแนล จำกัด โดยตั้งแต่วันที่ 1 มกราคม พ.ศ. 2564 จีเอ็มเอ็ม แชนแนล จะเลิกกิจการถาวร เหลือสถานะเพียงถือใบอนุญาตประกอบกิจการทีวีดิจิทัลช่อง 25 จนกว่าใบอนุญาตหมดอายุ และให้บริษัทในเครือจีเอ็มเอ็ม แกรมมี่ เช่าเวลาสถานีเพื่อดำเนินรายการแทน
ต่อมาในวันที่ 27 พฤศจิกายน จีเอ็มเอ็ม แกรมมี่ ได้แจ้งเรื่องการปรับโครงสร้างธุรกิจของตนต่อตลาดหลักทรัพย์แห่งประเทศไทยว่า บริษัท เดอะ วัน เอ็นเตอร์ไพรส์ จำกัด ได้เข้าซื้อหุ้นสามัญทั้งหมดของจีเอ็มเอ็ม แชนแนล โฮลดิ้ง จากจีเอ็มเอ็ม แกรมมี่ และกลุ่มทีซีซี คิดเป็นมูลค่า 2,200,000,000 บาท เพื่อปรับโครงสร้างการลงทุน และส่วนหนึ่งเป็นการเตรียมตัวเพื่อนำเดอะ วัน เอ็นเตอร์ไพรส์ เข้าจดทะเบียนในตลาดหลักทรัพย์แห่งประเทศไทย และเสนอขายหุ้นใหม่แก่ประชาชนทั่วไปเป็นครั้งแรก โดยหลังเสร็จสิ้นกระบวนการ เดอะ วัน เอ็นเตอร์ไพรส์ จะถือหุ้นในจีเอ็มเอ็ม แชนแนล โฮลดิ้ง รวมถึงถือหุ้นทางอ้อมในบริษัทย่อยทั้งหมด คือ จีเอ็มเอ็มทีวี, เช้นจ์ 2561, จีเอ็มเอ็ม มีเดีย, เอไทม์ มีเดีย และจีเอ็มเอ็ม สตูดิโอส์ อินเตอร์เนชั่นแนล แต่ก่อนการขายหุ้น บริษัท จีเอ็มเอ็ม โฮลดิ้ง จำกัด ซึ่งจีเอ็มเอ็ม แกรมมี่ ถือหุ้นในทางอ้อม ได้เข้าซื้อหุ้นบริษัทดังต่อไปนี้จากจีเอ็มเอ็ม แชนแนล โฮลดิ้ง เพื่อหลีกเลี่ยงข้อกฎหมายของ กสทช. และประเด็นเรื่องการเปลี่ยนเจ้าของบริษัท ได้แก่
จากกระบวนการดังกล่าวจึงทำให้ เดอะ วัน เอ็นเตอร์ไพรส์ ถือหุ้นใหญ่ในกลุ่มธุรกิจจีเอ็มเอ็ม 25 ยกเว้นตัวช่องจีเอ็มเอ็ม 25 ที่จีเอ็มเอ็ม แกรมมี่ ยังคงถือหุ้นและบริหารในทางอ้อม โดยมีการปรับโครงสร้างของกรรมการของจีเอ็มเอ็ม 25 เหลือเพียงคนเดียวคือ กิตติศักดิ์ ช่วงอรุณ รองประธานกรรมการบริหารกลุ่มของจีเอ็มเอ็ม แกรมมี่ ทำให้กิตติศักดิ์เป็นผู้อำนวยการฝ่ายบริหารคนใหม่ของช่องจีเอ็มเอ็ม 25 แทนสถาพรไปโดยปริยาย และเดอะ วัน เอ็นเตอร์ไพรส์ ได้ทำสัญญาอีก 2 ฉบับ คือสัญญาแต่งตั้งเป็นตัวแทนการตลาดของช่องจีเอ็มเอ็ม 25 และการอนุญาตให้ใช้ลิขสิทธิ์ของรายการที่ออกอากาศในช่องจีเอ็มเอ็ม 25 ผ่านทางจีเอ็มเอ็ม แชนแนล โฮลดิ้ง ทำให้เดอะ วัน เอ็นเตอร์ไพรส์ ได้รับสิทธิ์ในการเป็นตัวแทนการตลาด ผ่านการจัดหาลูกค้าเพื่อดำเนินการผลิต รับจ้าง หรือร่วมผลิตรายการ จำหน่ายเวลาโฆษณาทั้งหมด และเข้าไปร่วมผลิตรายการให้กับช่องจีเอ็มเอ็ม 25 ทำให้จีเอ็มเอ็ม 25 กลายเป็นสถานีโทรทัศน์รองของช่องวัน 31 การปรับโครงสร้างทั้งหมดเสร็จสิ้นตั้งแต่วันที่ 30 พฤศจิกายน มีผลตั้งแต่วันที่ 1 ธันวาคม ยกเว้นการเป็นตัวแทนการตลาดและการอนุญาตใช้ชื่อรายการโทรทัศน์ที่มีผลตั้งแต่วันที่ 1 มกราคม พ.ศ. 2564 จนกว่าจะหมดอายุใบอนุญาตของช่องจีเอ็มเอ็ม 25
วันที่ 28 กันยายน พ.ศ. 2564 จีเอ็มเอ็ม แชนแนล โฮลดิ้ง ได้จดทะเบียนลดทุนเพื่อล้างยอดขาดทุนสะสมพร้อมกับบริษัท วัน สามสิบเอ็ด จำกัด ผู้รับใบอนุญาตของช่องวัน 31 ตามมติที่ประชุมคณะกรรมการของเดอะ วัน เอ็นเตอร์ไพรส์ บริษัทแม่ของทั้งคู่ เพื่อให้เดอะ วัน เอ็นเตอร์ไพรส์ สามารถจ่ายเงินปันผลได้มากขึ้นในอนาคต
ในช่วงแรก จีเอ็มเอ็ม 25 ใช้วิธีออกอากาศคู่ขนานรายการข่าวจากช่องวัน 31 เป็นระยะเวลา 5 เดือน ตั้งแต่วันที่ 1 สิงหาคม พ.ศ. 2557 ก่อนที่ทางช่องจะก่อตั้งทีมข่าว "จีเอ็มเอ็มนิวส์" เพื่อผลิตรายการข่าวออกอากาศเอง บริหารงานโดย อั๋น - ภูวนาท คุนผลิน และเริ่มออกอากาศรายการข่าวของตนตั้งแต่วันที่ 5 มกราคม พ.ศ. 2558 จนถึงวันที่ 28 มิถุนายน พ.ศ. 2562 จึงยุติการผลิตรายการข่าวเนื่องจากช่องไม่ถนัด โดยได้ให้เจเคเอ็น โกลบอล มีเดีย (ปัจจุบันคือเจเคเอ็น โกลบอล กรุ๊ป) เข้ามาเช่าเวลาผลิตรายการข่าวแทน โดยออกอากาศรายการข่าวของซีเอ็นบีซีภาคภาษาไทยเป็นครั้งแรกในนาม เจเคเอ็นซีเอ็นบีซี เน้นการนำเสนอข่าวเศรษฐกิจเป็นหลัก แต่เนื่องจากกลุ่มฐานคนดูรายการข่าวประเภทนี้ไม่เหมาะสมกับฐานคนดูปกติของช่อง ตั้งแต่วันที่ 2 กันยายน เจเคเอ็นจึงปรับรูปแบบข่าวภาคเที่ยงและเย็นมาเป็นการนำเสนอข่าวทั่วไป และตั้งแต่วันที่ 1 ตุลาคม จีเอ็มเอ็ม 25 ก็ได้เรียกคืนเวลาข่าวภาคเที่ยงและเย็นจากเจเคเอ็น และกลับมาผลิตข่าวของตนในนาม "ข่าวจีเอ็มเอ็ม 25" ตั้งแต่วันที่ 1 ตุลาคม คงเหลือเพียงรายการภาคเช้าที่ให้เจเคเอ็นผลิตในประเภทข่าวทั่วไป
หลังจากเดอะ วัน เอ็นเตอร์ไพรส์ เข้าซื้อจีเอ็มเอ็ม แชนแนล โฮลดิ้ง มาเป็นบริษัทย่อย และเข้ารับการเป็นตัวแทนการตลาดและร่วมผลิตรายการให้ช่องจีเอ็มเอ็ม 25 แล้ว ตั้งแต่วันที่ 1 มกราคม พ.ศ. 2564 พนักงานบางส่วนที่ยังทำงานร่วมกับฝ่ายข่าวจีเอ็มเอ็ม 25 จึงได้ถูกโยกมาเป็นพนักงานของช่องวัน 31 ใช้กองบรรณาธิการร่วมกับฝ่ายข่าวช่องวัน และได้เรียกคืนเวลารายการภาคเช้าจากเจเคเอ็นมาให้ฝ่ายข่าวช่องวันร่วมผลิต (ร่วมกับเอไทม์ มีเดีย ในขณะนั้น) เช่นเดียวกับข่าวภาคเที่ยงและข่าวภาคค่ำที่ยังคงออกอากาศตามปกติ โดยจีเอ็มเอ็ม 25 ได้จัดผังรายการข่าวให้ออกอากาศหลังจากรายการข่าวของช่องวัน 31 ทั้งหมด และในปี พ.ศ. 2565 ฝ่ายข่าวจีเอ็มเอ็ม 25 ได้รวมตัวกับฝ่ายข่าวช่องวันและทีมวันบันเทิง และพัฒนาขึ้นเป็น สำนักข่าววันนิวส์
กรดกลูตามิก
ฉิน หวง
ฉิน หวง  เป็นนักแสดงภาพยนตร์โทรทัศน์ชาวฮ่องกง ที่มีชื่อเสียงเป็นที่จดจำในฐานะผู้รับบทจิวแป๊ะทง ในภาพยนตร์โทรทัศน์เรื่อง "มังกรหยก" ฉบับของทีวีบี ในปีค.ศ.1983 โดยเขาเคยรับบทนี้มาก่อนใน มังกรหยก ฉบับเจียซือ ในปี ค.ศ. 1976
ฉิน หวง มีชื่อจริงว่า Leung Yat Shing (梁日成) เนื่องจากมีร่างกายอ้วนท้วน จึงได้รับบทชายอ้วน อารมณ์ดีมาตลอดชีวิตการแสดง
ในปี 2008 มีข่าวว่าเขาประสบอุบัติเหตุตกน้ำ ระหว่างเดินกลับจากงานเลี้ยงของสถานีโทรทัศน์ทีวีบีด้วยอาการเมามาย เขาจมน้ำ ไม่ได้สติ และอยู่ในอาการโคม่าเป็นเวลาหลายวัน แต่ก็รอดชีวิตมาได้ในที่สุด
ฉินหวง ผู้รับบท เฒ่าทารก จิวแป๊ะทง ในภาคก๊วยเจ๋งถึงสองครั้งคือมังกรหยก 1976 และ มังกรหยก 1983 เขากล่าวกับสื่อเมื่อปีพ.ศ. 2563 (2020) ว่า ตัวเขาร่วมงานกับนักแสดงนำหญิง มามากมาย แต่สำหรับเขา องเหม่ยหลิง คือ นักแสดงหญิงที่เขาอยากร่วมงานด้วยมากที่สุด เธอสวยมากและมีนิสัยดี
เอ๋าไป้
กูวาลเจีย โอโปย (แมนจู: "Gūwalgiya Oboi"; "กวาเอ่อร์เจีย เอ๋าไป้") (ค.ศ. 1610–1669) เป็นผู้บัญชาการทหารและข้าราชบริพารที่โดดเด่นของแมนจู ซึ่งรับราชการในตำแหน่งต่างๆ ทางการทหารและการบริหารภายใต้จักรพรรดิ 3 พระองค์ที่สืบเนื่องกันของราชวงศ์ชิงตอนต้น
ชีวิตในวัยเด็กและการรับราชการทหาร.
เอ๋าไป้เป็นบุตรชายของนายทหารในตระกูล กูวาลเจีย ซึ่งอยู่ในสังกัดกองธงขอบเหลืองของข่านแห่งโฮ่วจิน ต่อมาได้เป็นผู้รับใช้จักรพรรดิชิงไท่จง พ่อของเขานั้นเป็นหัวหน้าผู้รักษาประตูเมืองของเมืองมุกเดน ขณะที่ลุงของเขายังเป็นหนึ่งในนายทหารที่น่าไว้วางใจของนูรฮาร์ชี หลักฐานที่กล่าวถึงเอ๋าไป๋ครั้งแรกได้ระบุในหนังสือ "พงศาวดารแห่งชิงไท่จง" (清太宗实录) ซึ่งกล่าวว่า เขาได้ขับไล่ทหารหมิงได้และได้รับการปูนบำเหน็จพอสมควร
เอ๋าไป้เข้ารับราชการทหารเมื่อประมาณปี ค.ศ. 1634 ในรัชสมัยของ จักรพรรดิชิงไท่จง ในฐานะทหารชั้นผู้น้อยของกองกำลังทหารม้า เขาได้ต่อสู้และรบกับทหารของราชวงศ์หมิงไปหลายครั้งและ และมีชื่อเสียงจากความกล้าหาญของตนเอง จนได้เลื่อนเป็นนายกอง ในปี 1637 ระหว่างสงครามรุกรานเกาหลีครั้งที่สอง เอ๋าไป้ได้ยึดครองเกาะผี ทางใต้ของแม่น้ำยาลูและได้ทำการรบกับทหารหมิงจนได้รับยศพันเอกชั้นสาม และได้รับนามว่า "ปาถูหลู่" (巴图鲁) หมายถึง นักรบผู้ชาญฉลาด
เอ๋าไป้ได้กระทำความดีความชอบช่วยเหลือจักรพรรดิราชวงศ์ชิงในการยึดครองประเทศจีนจนได้รับยศและตำแหน่งที่สูงขึ้นเรื่อย ๆ
ความดีความชอบ.
เอ๋าไป้ได้เข้าสังกัดเป็นนายทหารกองธงขอบเหลืองของ จักรพรรดิชิงไท่จง เมื่อทรงสวรรคต องค์ชายเหาเก๋อ พระราชโอรสองค์โต ก็ได้เข้ามาควบคุมแทน แต่ต่อมาเมื่อ รุ่ยชินอ๋อง ได้สั่งควบคุมกองทหารแปดธงทั้งหมด ทำให้องค์ชายเหาเก๋อทรงถูกจำคุกและสิ้นพระชนม์ ส่วนเอ๋าไป้ถูกถอดยศและตำแหน่งด้วยข้อหา อวดอ้างการรบที่พ่ายแพ้ และสนับสนุนเหาเก๋อเป็นจักรพรรดิ ภายหลังเมื่อ รุ่ยชินอ๋อง สิ้นพระชนม์ เอ๋าไป๋ได้รับตำแหน่งและยศคืนจาก ซุ่นจื้อฮ่องเต้
ผู้สำเร็จราชการและความขัดแย้งกับคังซีฮ่องเต้.
ภายหลังเมื่อ ซุ่นจื้อฮ่องเต้ ทรงเสด็จสวรรคต เอ๋าไป้ได้ขึ้นเป็นผู้สำเร็จราชการแทนพระองค์ แต่ในเวลาต่อมากลับแสดงกิริยาที่ไม่เหมาะสมต่อ ฮ่องเต้ โดยเฉพาะการสั่งประหาร ซูเค่อซาฮา และมีความพยายามจะก่อกบฏ ทำให้ จักรพรรดิคังซี ทรงสั่งจับกุมด้วยข้อหา 24 ข้อ แต่เนื่องจากความดีความชอบ ทำให้มีการละเว้นโทษประหาร และจำคุกแทน และต่อมาก็เสียชีวิตในที่สุด
ภายหลังเมื่อ จักรพรรดิยงเจิ้ง ขึ้นครองราชย์ ทรงได้คืนยศให้กับเอ๋าไป้ แต่ต่อมาในยุคของ จักรพรรดิเฉียนหลง เขากลับถูกลดยศหลังจากการพิจารณาส่วนดีและส่วนเสียของเขา
เอ๋าไป๋
เขมวิช ภังคานนท์
เขมวิช ภังคานนท์ เป็น นักเขียน นักดนตรี ทนายความผู้เชี่ยวชาญด้านการธนาคาร (U.S. attorney, New York State Bar) เกิดวันที่ 31 ธันวาคม 2513 ที่กรุงเทพมหานคร เป็นบุตรชายของ ศาสตราจารย์เกียรติคุณนายแพทย์ เกษียร ภังคานนท์ ภาควิชาศัลยศาสตร์ คณะแพทย์ศาสตร์ศิริราชพยาบาล และนางมยุรี ภังคานนท์ อดีต เจ้าหน้าที่ Medical Service ของ United Nations
เขมวิช ภังคานนท์ เรียนชั้นประถมและมัธยมที่ วชิราวุธวิทยาลัย และ โรงเรียนสาธิต มศว. ปทุมวัน และสำเร็จการศึกษาระดับปริญญาตรีที่ คณะรัฐศาสตร์ มหาวิทยาลัยธรรมศาสตร์ (วิชาเอก ความสัมพันธ์ระหว่างประเทศ) จากนั้นได้เดินทางไปศึกษาต่อที่สหรัฐอเมริกา จนสำเร็จการศึกษา ในระดับปริญญาโทที่ Indiana University of Pennsylvania และ ระดับ Juris Doctor ที่ Suffolk University Law School
หลังจากที่จบการศึกษาจากมหาวิทยาลัยธรรมศาสตร์ เขมวิช ภังคานนท์ เริ่มทำงานเป็นนักข่าวหนังสือพิมพ์ บริษัท โพสต์ พับลิชชิง ก่อนจะใช้เวลาในการทำงานประจำในภาคการเงินการธนาคาร เป็นเวลาเจ็ดปี โดยเริ่มจาก เป็นเจ้าหน้าที่ฝึกอบรมพนักงานธนาคาร ที่ธนาคารไทยพาณิชย์สำนักงานใหญ่ และเจ้าหน้าที่กฎหมาย (associate counsel) ที่ บริษัท Lehman Brothers กรุงโตเกียว ประเทศญี่ปุ่น และ vice president ที่ บริษัท Lehman Brothers กรุงเทพฯ ประเทศไทย
ต่อมาในปี 2547 เขมวิช ภังคานนท์ ได้ตัดสินใจลาออกจากการทำงานประจำ เพื่อมาทำงานด้านดนตรี โดยเป็น ศิลปิน นักแต่งเพลง และโปรดิวเซอร์ โดยมีผลงาน ออกมาในรูปซีดีอยู่ห้าชุด คือ Insomnia Lullabies (2548), cu@dnOfTheWorld (2550), Space Station (2552), Songs for T (2554) และ Ocean of Time (2556) โดยผลงานเพลงในชุด cu@dnOfTheWorld (ซี ยู แอท ดิ เอ็น ออฟ เดอะ เวิลด์) ได้รับรางวัล คม ชัด ลึก อวอร์ด สาขา อัลบั้มยอดเยี่ยม ศิลปินชายเดี่ยวยอดเยี่ยม และ เพลงบรรเลงยอดเยี่ยม
และในขณะเดียวกันกับที่ทำงานดนตรี เขมวิช ภังคานนท์ ก็ได้ทำงานเขียนไปด้วย โดยเริ่มจาก บทความวิชาการด้านกฎหมายการเงินการธนาคาร ตลอดจน งานเขียนวิจารณ์ร่วมสมัยทั้งในแง่ของการเมืองและวัฒนธรรม จนมาถึงงานเขียนในรูปหนังสือคือ “สิ่งที่ตี๋ไม่มีวันลืม โดย ตีตี๋ หมาอ้วน” (2554) และ รวมเรื่องสั้นที่เชื่อมโยงกัน “ทะเลเวลา” (2556)
รางวัลเกียรติยศในวิชาชีพ.
- รางวัล “คม ชัด ลึก อวอร์ด” ประจำปี 2550: มีผลงานจากอัลบั้ม cu@dnOfTheWorld ได้รับการเสนอชื่อเข้าชิงสี่สาขา คือ อัลบั้มยอดเยี่ยม, ศิลปินชายเดี่ยวยอดเยี่ยม, เพลงยอดเยี่ยม (เพลง “โลกในรอยน้ำตา” และ “หัวใจกับความฝัน”), และ เพลงบรรเลงยอดเยี่ยม (เพลง “Get Going”) โดยได้รับรางวัล อัลบั้มยอดเยี่ยม, ศิลปินชายเดี่ยวยอดเยี่ยม และ เพลงบรรเลงยอดเยี่ยม
- รางวัล “คม ชัด ลึก อวอร์ด” ประจำปี 2552: มีผลงานจากอัลบั้ม Space Station ได้รับการเสนอชื่อเข้าชิงสามสาขา คือ อัลบั้มยอดเยี่ยม, ศิลปินชายเดี่ยวยอดเยี่ยม และ เพลงบรรเลงยอดเยี่ยม (เพลง “แม่น้ำร้อยสาย” และ เพลง “สิ้นรักสิ้นสุข” ที่ประพันธ์ทำนองโดยหลวงสุขุมนัยประดิษฐ)
- รางวัล “สีสันอะวอร์ดส์” ประจำปี 2552: มีผลงานจากอัลบั้ม Space Station ได้รับการเสนอชื่อเข้าชิงในสาขา ศิลปินชายเดี่ยวยอดเยี่ยม และ เพลงบรรเลงยอดเยี่ยม (เพลง “แม่น้ำร้อยสาย”)
ผลงานด้านดนตรี.
- "Insomnia Lullabies" (2005)
- "cu@dnOfTheWorld" (2007)
- "Space Station" (2009)
- "Songs for T" (2011)
- "Ocean of Time" (2013)
ผลงานเขียนในรูปบทความ.
- "Money for Nothing, Your Crises for Free?: A Comparative Analysis of Consumer Credit Policies in Post-1997 South Korea and Thailand", Pacific Rim Law &amp; Policy Journal, Volume 17, Number 1, January 2008 (co-authored with Jasper Kim)
- "24 Hours with 24 Lawyers: Profiles of Traditional and Non-Traditional Careers: Jasper Kim" (2001) (contributor for the chapter: “Kem: Musician”)
- "To Lehman Brothers (with love)", Bangkok Post, September 17, 2009
- "Norah Ephron และ ‘เสียง’ ของ Romantic Comedies", กรุงเทพธุรกิจ, 17 กรกฎาคม 2555
- "Crossroads Thailand: Protest Politics and Key Factors for Investors" , Asia Pacific Global Research Group, November 30, 2013
- Thailand’s Military Strikes Back: Tail Risks Explained , Asia-Pacific Global Research Group, June 6, 2014
ปรากฏการณ์ลูกปัดเบลีย์
นิวยอร์กซิตี้บอย
นิวยอร์กซิตี้บอย  เป็นเพลงของอังกฤษโดยวงเพตชอปบอยส์ ออกจำหน่ายเมื่อเดือนกันยายน ปี พ.ศ. 2542
เต่าบึงจุด
"ระวังสับสนกับ: เต่าบึงดำ"